Leadu m'hana sa pudda

Leadu m'hana sa pudda
considerade ite dannu!
Bonu m'est intradu s'annu
mala chida e peus mese!

Chi paret chi sa pedra dai pese
mi cherfana leare,
ne campant issos ne lassant campare,
missu mi l’hant su coddu
a tempus de nde tenner calchi soddu
de oos e puddighinos
si sunt pesados battor malandrinos
a mi fagher dispettu,
a tempus de nde tenner su profettu
non nd'hapo hapidu nudda.
Leadu m'hana sa pudda.

Incominzo a gimare, ticca ticca,
intro e fora 'e domo,
e a non benner a sa oghe como
mi dat malu segnale:
sa pudda mia est in calchi corrale
in giogos intrattesa,
sa pudda mia est ligada e presa
o mi l'hana leada,
segundu in manos de chie est giogada
non la ido piusu…